als_Latn dik_Latn sag_Latn
LDK premton Fond Zhvillimor dhe shuarjen e AKP’së
Lidhja Demokratike e Kosovës ka propozuar themelimin e një Fondi Zhvillimor për Kosovën dhe shuarjen e Agjencisë Kosovare të Privatizimit.
Propozimin e ka bërë të ditur deputetja e LDK’së, Hykmete Bajrami , e cila ka thënë se themelimi i Fondit do të bëhet me paratë e privatizimit.
“Ky fond do të përbehet nga paratë e mbetura nga privatizimi dhe likuidimi, mirëpo Qeveria jonë dhe Kuvendi i ardhshëm do t’i japin afat Agjensionit Kosovar të Privatizimit, një vit për të përfunduar procesin e privatizimit dhe likuidimit, me pas Agjensioni Kosovar i Privatizimit nuk do të ekzistoj, por do të shkrihet në një departament në kuadër të Ministrisë së Ekonomisë”, ka propozuar Bajrami.
Ajo ka thënë se Fondi nuk do të jetë as i LDK’së, as i Isa Mustafës, por do të jetë i qytetarëve të Kosovës.
“Paratë e mbetura nga privatizimi dhe likuidimi do të formojnë fondin zhvillimor, por për këtë do të këtë një strategji të përgatitur nga Qeveria e cila do të aprovohet në Kuvendin e Republikës së Kosovës dhe ky nuk do të jetë as fondi i Isa Mustafës as i LDK-së por fond i kosovarëve për përdorim nga ana e tyre dhe në të mirë të tyre”.
Sipas saj, për mjetet e Trustit pensional do të vendosin bashkë me Kuvendin dhe Qeverinë se në çfarë forme do të shfrytëzohen ato mjete.
“Strategjia e cila do të aprovohet në Kuvend do të caktoj qartë lartësinë e fondit, mënyrën e shfrytëzimit, rezultatet e pritura dhe mekanizmat për mbikëqyrje gjatë implementimit.
Sa ju përket parave të Trustit të pensioneve për ato do të vendosë Qeveria, Kuvendi dhe të gjithë akterët se bashku duke mos rrezikuar asnjë cent të tyre sepse ato para janë private janë para të qytetarëve të Kosovës”.
als_Latn als_Latn als_Latn als_Latn als_Latn als_Latn als_Latn als_Latn als_Latn